tartuNLP/wikipedia-smugri-20251201 huggingface dataset:
Bahreini ḩākim

Bahreini "ḩākim" (araabia keeles "ḩākim al-Baḩrayn") oli Bahreini monarhide tiitel aastatel 1783–1971. 
Seda tiitlit hakkasid Bahreinis kasutama Āl Khalīfah' dünastia esindajad pärast oma võimu kehtestamist. Aastani 1880 olid nad saare suveräänsed valitsejad, pärast seda Suurbritannia protektsiooni all. Tiitli likvideeris pärast Bahreini iseseisvumist 16. augustil 1971 ‘Īsá ibn Salmān Āl Khalīfah, tituleerides ennast edaspidi Bahreini emiiriks.
Handan Shi

Handan on ringkonna õigustega linn Hiinas Hebei provintsi lõunaosas.
Linn jaguneb 14 maakonnaks, 3 linnarajooniks ning 1 maakonna õigustega linnaks ja 1 kaevandusrajooniks ("kuàngqū").
Kameruni jalgpallikoondis

Kameruni jalgpallikoondis on Kameruni rahvuskoondis jalgpallis.
Kameruni koondis on osalenud maailmameistrivõistlustel kaheksa korda, esimest korda 1982. aastal. Väljalangemismängudele on Kamerun jõudnud vaid korra, 1990. aastal, mil toonase tähtmängija Roger Milla juhtimisel jõuti esimese Aafrika koondisena veerandfinaali, kus kaotati lisaajal Inglismaale.
Aafrika rahvaste karikavõistlused on Kamerun võitnud viis korda, millega ollakse Egiptuse järel paremuselt teine koondis Aafrikas.
Mängijad.
Kameruni koondis 2022. aasta Aafrika rahvaste karikavõistlustel:
Komissar Rex

"Komissar Rex" on Austria-Itaalia kriminaal-telesari, mida toodeti aastatel 1994–2015 ja mille peategelane on koer Rex.
Sari algas 1994. aastal. 2010. aasta veebruari seisuga oli tehtud 137 osa.
Alguses tegutsesid Rex ja tema peremees Viinis, kuid 2008. aastal siirduti Rooma.
2004. aastal katkestati sarja tootmine 8. ja 9. hooaja kasina vaadatavuse tõttu. 10. hooaega küll alustati, kuid toodeti ainult neli jagu, jättes palju lahtisi otsi. Kuna sari oli Itaalias (ja ka Austraalias) endiselt väga populaarne, ostis Itaalia rahvusringhääling RAI 2007. aastal Austria ringhäälingult ORFilt õiguse sarja taastootmiseks. Kui esimese "uue" (11.) hooaja tootmine toimus nii Austrias kui ka Itaalias, siis 12. hooajast alates toodetakse sarja ainult Itaalias.
Esimesed kümme Austrias tehtud hooaega (1994–2004) oli sari saksakeelne (Viini murrakus), alates 11. hooajast (2008-2015) oli sari itaaliakeelne.
Eestis on "Komissar Rexi" näidanud TV1, Kanal 2, Duo 5, Kanal 7+ ja Duo 3.
Christoph II

Christoph II nime on kandnud mitmed valitsejad:
Filip Eriksson

Filip Eriksson (sündis 1140. aastatel) oli Rootsi prints. Ta oli kuningas Erik Püha (1120–1160) ja Christina Björnsdotteri (sündis 1122) noorem poeg.
Bastia

Bastia on sadamalinn Prantsusmaal Korsika kirdeosas.
Älgaråsi lahing

Älgaråsi lahing toimus novembris 1205 Rootsis Lääne-Götamaa Älgaråsi kuningamõisa lähedal kuningas Sverker Karlsson noorema ja Knut Erikssoni poegade toetajate vahel. Lahingu toimumise taustaks oli Sverkeri ja Eriku suguvõsa 50 aastat kestnud võimuvõitlus trooni pärast.
Kuningas Sverker Karlsson noorem võitis lahingu ning kolm Knut Erikssoni poega; Jon, Joar ja Knut langesid selles lahingus. Neljandal vennal, Erik Knutssonil õnnestus põgeneda Norrasse, kust ta hiljem naasis ning sai revanši Lena ja Gestilreni lahingus. 
Lahingu toimumist mainitakse esimest korda "Chronologia Vetuses" (1260). Peale andmete, et lahing toimus 1205 Älgaråsis, seal muud teavet selle kohta pole. XIV sajandi alguses on kirjutatud, et kuningas Karli pojad langesid selles lahingus. Ülejäänud andmed Älgaråsi lahingu kohta pärinevad juba hilisematest ajast.
Harilik koldrohi

Harilik koldrohi ("Anthyllis vulneraria") on rohttaim liblikõieliste sugukonnast koldrohu perekonnast.
Kirjeldus.
Varred lamavad või tõusvad. Sulgjagused liitlehed. Leherootsud karvased. Kollased, oranžid või punased õied on koondunud kerajatesse nuttidesse. Õitseb juulist augustini. 
Levila ja kasvukoht.
Kasvab sagedamini Põhja- ja Lääne-Eestis, mujal paiguti. Eelistab looduslikke rohumaid ning loopealseid karjamaid. Hea meetaim.
Välislingid.
Aas-hundihammas

Aas-hundihammas ("Astragalus danicus") on rohttaim liblikõieliste sugukonnast hundihamba perekonnast.
Välislingid.
Magus hundihammas

Magus hundihammas ("Astragalus glycyphyllos") on rohttaim liblikõieliste sugukonnast hundihamba perekonnast.
Välislingid.
Harry Potteri tegelaste loend

"Eraldi on Harry Potteri kõrvaltegelaste loend
G.
sõber.
RAI

Rai ("Radiotelevisione Italiana") on Itaalia avalik-õiguslik televisioon.
Ajalugu.
1934 tehti esimesed katselised telesaated. 
3. jaanuaril 1954 hakkas RAI edastama regulaarseid telesaateid. Kaks aastat hiljem oli televisioonisignaaliga kaetud kogu Itaalia territoorium.
Liiv-hundihammas

Liiv-hundihammas ("Astragalus arenarius") on rohttaim liblikõieliste sugukonnast hundihamba perekonnast.
Bengt Snivil

Bengt Folkesson, enam tuntud nime all Bengt Snivil või Bengt Snivel, oli Rootsi kõrgaadlik Folkungide suguvõsast, kes elas 12. sajandil.
Taani kroonikakirjutaja Saxo Grammaticuse andmetel oli Bengt Snivil Folke Paksu ja Taani printsessi Ingegärd Knutsdotteri poeg.
Aleksandr Möller-Zakomelski

Aleksandr Nikolajevitš Möller-Zakomelski (vene keeles "Александр Николаевич Меллер-Закомельский", saksa keeles "Alexander Möller-Sakomelsky", läti keeles "Aleksandrs Mellers-Zakomeļskis") (1. (ukj 13.) november 1844 Peterburi – 14. aprill 1928 Nice) oli Venemaa keisririigi sõjaväelane, jalaväekindral (1906). Aastatel 1906−1909 oli ta Balti kubermangude ajutine kindralkuberner. Parun.
1905. aasta revolutsiooni ajal oli ta 7. armeekorpuse ülemana Musta mere laevastiku rahutuste mahasuruja Sevastopolis ja Taga-Baikali raudteel, seejärel 5. armeekorpuse ülem Varssavis, jalaväekindral (6. detsember 1906), 30. oktoobrist 1906 – 28. aprillini 1909 ajutine Balti kubermangude kindralkuberner Riias ja 12. juulist 1909 Riiginõukogu liige.
Perekond.
Tema isa, parun Nikolai Möller-Zakomelski (1813–1887; ) oli Žemaitija polgu polkovnik, hiljem jalaväekindral, kindraladjutant ja sõjanõukogu liige, vend Sergei Möller-Zakomelski (1848–1899) oli kindralleitnant, ning vanavanaisa Johann Möller (1725–1790; ) oli vene kindral, kes 30. juunil 1789 sai Venemaa parunitiitli ja Püha Andrease ordeni kavaleriks, uueks perekonnanimeks Möller-Zakomelski, ning Katariina II-lt kingituseks 1793 Skujene (Schujen) ja Bānuži (Kudling) mõisa Riia asehaldurkonna Skujene kihelkonnas.
Aleksandr Möller-Zakomelski tütar Nadežda Möller-Zakomelski (1889 Varssavi – ) abiellus 1912 Londonis Konstantin von Hahniga ja 1916 Peterburis Järvamaalt Nõmmküla mõisast pärit mereväelase Boris von Dehniga (1895–1956).
Kunshan

Kunshan (hiina 昆山) on maakonna õigustega linn Hiinas Jiangsu provintsis Suzhou ringkonna õigustega linnas.
Nikolai Krestinski

Nikolai Krestinski (vene keeles "Николай Николаевич Крестинский"; 25. oktoober (vkj 13. oktoober) 1883 Mahiloŭ – 15. märts 1938 Moskva) oli Nõukogude Venemaa ja Nõukogude Liidu riigiametnik ja kommunistliku partei funktsionäär.
Nikolai Krestinski oli aastail 1918–1921 Vene SFNV Rahanduse Rahvakomissariaadi rahvakomissar; aastail 1921–1930 oli ta Vene SFNV ja NSV Liidu volitatud esindaja Saksamaal Weimari vabariigis. 1930. aastast oli ta NSV Liidu Välisasjade Rahvakomissariaadi rahvakomissari asetäitja; 1937. aasta märtsis- mais oli ta NSV Liidu Justiitsrahvakomissariaadi rahvakomissari asetäitja.
Nõukogude Liidu Kommunistliku Partei siseses võimuvõitluses toetas Krestinski Lev Trotski juhitud opositsiooni ning vahistati 1937. aastal.
Nikolai Krestinski hukati 1938. aastal Nõukogudevastase parempoolse trotskistliku bloki süüasjas süüdimõistetuna. Rehabiliteeriti postuumselt 1963. aastal.
Nikolai Krestinski oli kommunistlikus parteis:
Alvar Reinumägi

Alvar Reinumägi (sündinud 12. oktoobril 1970) on eesti filmiprodutsent.
Ta lõpetas aastal 1987 Tallinna 21. Keskkooli ja õppis seejärel aastatel 1987–1991 Luua Kõrgemas Metsakoolis. Aastatel 1993–1994 õppis ta Sisekaitseakadeemia Ohvitseride Koolis.
Isiklikku.
Tema vend on René Reinumägi. Tema abikaasa on näitleja Külli Reinumägi, neil on poeg ja tütar.
Veebimeil

Veebimeil on e-posti teenus, mis ei nõua spetsiaalset e-posti klientprogrammi, vaid mille korral pääseb e-kirjade juurde peaasjalikult brauseri kaudu.
Veebimeil on näiteks Gmail. Veel veebimeile: AOL Mail, Mailfence, Outlook.com (Hotmail), Yahoo! Mail.
Paljud internetiteenuste pakkujad ja veebimajutuse pakkujad pakuvad veebimeili teenust osana oma teenusepaketist.
Veebimeili eelis arvutis oleva spetsiaalse klientprogrammi ees on võimalus meile lugeda ja saata mis tahes internetiühendusega seadmest. Puuduseks on kasutamise ajal vajalik internetiühenduse olemasolu.
Hiina mardustõlvik

Hiina mardustõlvik (ladina keeles "Ophiocordyceps sinensis") on mardustõlviku perekonda kuuluv parasiitseen, mis nakatab oma eostega mullas elava liblika vastse (tõugu). Seeneniidistik kasvab putuka kehas elumahladest toitudes, kuni lõpuks sunnib peremehe maapinnale roomama ja surema. Mumifitseerunud putukast võrsub peenike seene viljakeha, millest lendavad laiali uued eosed.
Hiina mardustõlviku kasutamisel on pikk ajalugu Tiibeti ja Hiina meditsiinis.
Retentsiooniindeks

Retentsiooniindeks ehk Kovatsi indeks on orgaanilist ühendit iseloomustav suurus, mis arvutatakse välja selle aine gaasikromatograafilise kolonni läbimise suhtelise aja (suhtelise retentsiooniaja) põhjal. Põhineb see asjaolul, et süsiniku aatomite arv molekulis on lineaarselt seotud "log(t’r)" väärtusega. Isotermilise gaasikromatograafia korral määratava komponendi ("x") Kovatsi retentsiooniindeks ("I") on leitav järgmisest võrrandist:
formula_1 , kus
"n" – määratava komponendi ees väljuva alkaani süsiniku aatomite arv &lt;br&gt;
"N" – määratava komponendi järel väljuva alkaani süsiniku aatomite arv&lt;br&gt;
"t’r" – retentsiooniaeg alates nullpiigi väljumisest
Gaasikromatograafilise kolonni temperatuuri programmeerimise korral on retentsiooniindeks ("I") leitav järgmisest võrrandist:
formula_2 , kus
"tr(x)" - määratava komponendi retentsiooniaeg&lt;br&gt;
"tr(n)" – määratava komponendi ees väljuva alkaani retentsiooniaeg&lt;br&gt;
"tr(N)" – määratava komponendi järel väljuva alkaani retentsiooniaeg&lt;br&gt;
"z" – määratava komponendi ees väljuva alkaani süsiniku aatomite arv
Ainete identifitseerimiseks võrreldakse retentsiooniindeksite (soovitatavalt määratuna nii mittepolaarse kui ka polaarse kolonniga) väärtuste vastavust kirjanduses esitatud andmetega ja standardühenditele saadud väärtustega. Ainete identifitseerimiseks on need andmed vajalikud, kuid tihti mitte piisavad.
Tõnis Loit

Tõnis Loit (10. detsember 1929 Tallinn – 25. mai 2006) oli eesti filosoof.
Ta lõpetas 1948. aastal Tallinna 2. Keskkooli hõbemedaliga ning 1953. aastal Tartu Riikliku Ülikooli geoloogia osakonna.
Ta töötas õppejõuna Tartu Riiklikus Ülikoolis ja Eesti Põllumajanduse Akadeemias, kus ta oli ka filosoofia kateedri juhataja ja maasotsioloogia uurimisrühma juht.
Ta avaldas rea kirjutisi bioloogia filosoofia vallas.
Esimese maailmasõja väejuhtide loend

Siin on ülevaade esimeses maailmasõjas osalenud riikide sõjategevuse juhtidest ja peamistest sõjalistest formeeringutest aastatel 1914–1918.
Esimeses maailmasõjas osalevate monarhistliku riigikorraga riikide sõjajõudude formaalne juht oli harilikult selle riigi monarh või tema lähisugulane:
Sõdivate riikide sõjaline juhtkond.
Keskriigid.
Itaalia kuningriik.
Itaalia sõjalaevastik.
Itaalia sõjalaevastiku juht Amedeo di Savoia-Aosta, Abruzzi hertsog (1914–1917); Paolo Thaon di Revel (1917–
Itaalia sõjaväejuhid pärast Itaalia liitumist Antandi riikidega
Antant.
Venemaa Keisririik.
Venemaa Keisririigi Sõjavägede Kõrgeim ülemjuhataja
Sõjavägede Kõrgeima ülemjuhataja Ülemjuhatuse "STAVKA" staabiülem:
Briti impeerium.
Suurbritannia sõjamerelaevastik.
Suurbritannia Sõjamereministeerium ehk Admiraliteet, mille juhi ja samas ka staabiülema ametinimetus oli inglispäraselt First Sea Lord (). Louis Alexander Mountbatten, Battenbergi prints 1912–1914; Lord Fisher 1914–1915; Henry Jackson 1915–1916; John Jellicoe 1916–1917; Rosslyn Wemyss 1917–1919
Belgia.
Kindralstaabi staabiülem Cyriaque Gillain
Ühikkuup

Ühikkuup on kuup, mille serva pikkus on 1 pikkusühik. Sellise kuubi ruumala on üks kuupühik, külgede kogupindala 6 ruutühikut, tahu diagonaal on √2 ja kuubi diagonaal on √3. Kuubi läbilõige mööda tahu diagonaali annabA4-formaadi proportsioonidega ristküliku.
Abaton

Abaton on kreeka kultuuriruumis püha koht, kuhu kõigile või enamikule inimestele on sissepääs keelatud. 
Vana-Kreeka templis olid abatoniks adüüton, kuhu võis siseneda ainult preester. 
Vana-Kreekas oli ka vabas õhus paiknevaid abatone, kuhu inimestel oli minek keelatud kas koha rüvetamise vältimiseks või kaitseks jumalate viha eest. 
Kreeka õigeusu kirikus nimetatakse abatoniks altariruumi, kuhu võivad siseneda ainult vastava pühitsuse saanud inimesed ning meessoost ristitavad.
Lambivari

Lambivari ehk abažuur on valgusti osa – elektripirni, harvem küünlaid või muid valgusallikaid ümbritsev kate, mille peaülesanne on silmade kaitse otsese valguse eest.
Lambivari peegeldab valgust tagasi, suunab seda, vähendab valgusallika soojuskiirguse mõju ning tasakaalustab selle domineerivat värvust. Lambivarjudel on ka dekoratiivne tähtsus.
Lambivarju kuju võib olla väga mitmesugune. Levinud on kellukese-, taldriku- või lehtrikujulised, samuti koonuse-, kera- või silindrikujulised lambivarjud.
Lambivarje valmistatakse mitmesugusest materjalist, peamiselt mattklaasist, piimklaasist, vilgust, plastist, paberist, tekstiilist ja metallist.
Ajalugu.
Esimesed avalikud õlilambid paigaldati Milanosse 1785. Neid rahastati riiklikest loteriidest. Need laternad koosnesid õlilambist ja mitmest tahist. Lambi peal oli poolkerakujuline peegel, mis suunas valguse allapoole, ning teine, mis paiknes otse lambi all ja oli pisut nõgus, suunas valguse külgsuunas laiali.
Walter Bauer

Walter Bauer (4. november 1904 Merseburg – 23. detsember 1976 Toronto) oli saksa kirjanik.
Natside võimuletulekuga Saksamaal keelati tema luule ning ta hakkas algkooliõpetajaks. 1953. aastal emigreerus ta Kanadasse, kus järgmisel aastal sai saksa keele professoriks Toronto Ülikoolis.
Ta kirjutas kuus romaani, kaks luulekogu, neli biograafiat, näidendeid ja esseid.
Hanns Heinz Ewers

Hanns Heinz Ewers (3. november 1871 Düsseldorf – 12. juuni 1943 Berliin) oli saksa proosakirjanik, luuletaja, filmitegija, maailmarändur ja filosoof.
Tänapäeval teatakse Ewersit peamiselt tänu tema õudusjuttudele ja romaanidele, neist tuntuim "Alraune" (1911, e.k. 1929 ja 1994).
Tema kirjanduslikeks eeskujudeks olid Heinrich Heine, E. T. A. Hoffmann ja Oscar Wilde.
Filosoofidest mõjutas teda enim Max Stirner.
Valipe mõis

Valipe mõis (ka Vallipää mõis) oli Hiiu-Suuremõisa mõis karjamõis Hiiumaal Valipes, Pühalepa kihelkonnas.
Valipe mõisahoone rajati tõenäoliselt 15. sajandi alguses ja see täitis ka kaitsefunktsiooni, olles seega üks väheseid Hiiumaa teadaolevaid keskaegseid kaitserajatisi. 16. sajandi alguses on seda ka kirjalikes allikates mainitud kindlustatud kohana. Siiski olid selle müürid tunduvalt õhemad kui vasallilinnustel, olles vaid 1–1,5 meetri paksused. Seetõttu pole seda linnuste hulka otseselt arvatud. 
1796. aastal pandis krahv Jacob Pontus Stenbock, kammerärra Ludwig von Ungern-Sternbergile Suuremõisa/Pühalepa koos Vallipe, Soonlepa, Vohi ja Harjo karjamõisatega 80 aastaks. 1805. aasta jagamis- ja loovutuslepinguga, said kaptenleitnant Konstantin ja leitnant Eduard von Ungern-Sternbergid jagamatult pärusmõisad Kõrgessaare ja Lauka ja Suuremõisa pandimõisa koos Soonlepa, Partsi, Vilivalla ja Lojaga. 1811. aastal sai kaptenleitnant Konstantin Ungern-Sternberg pandilepingu lisaga pandimõisad Suuremõisa koos Soonlepa, Partsi, Vilivalla ja Lojaga ning 1812. aastal kinnistati Suuremõisa koos Soonlepa, Partsi, Vilivalla ja Lojaga tema pärusomandiks.
Valipe mõisahoonet uuriti arheoloogilistel kaevamistel aastatel 1974–1975. Selle tulemusel selgus, et hoone oli kasutusel 15.–18. sajandini.
On oletatud, et Valipe mõisahoone kohal võis varem asuda muinaslinnus, kuid see pole leidnud kinnitust.
Damasus II

Damasus II (Poppo Brixenist, Poppo von Brixen) oli paavst juulist augustini 1048. Ta oli 151. paavst.
Poppo sündis Alam-Baieris Eringi lähistel Pildenaus. Tema isa oli kas Rotti krahv Poppo II või Benediktbeuerni kloostri foogt Chuno.
Poppot on mainitud 16. jaanuaril 1040 dateeritud ürikus Brixeni piiskopina. Ta läks 1046 koos Saksa kuninga Heinrich III-ga Itaaliasse ning osales Pavias toimunud sinodil ja 5. jaanuaril 1047 Roomas toimunud sinodil. Mais 1047 läks ta tagasi Saksamaale.
Heinrich III sai Clemens II surmast teada Pöhldesse saabunud Rooma saadikutelt. Liège'i piiskop Wazon (Wazo) soovitas tal paavstiks määrata pagenduses viibinud Gregorius VI, Rooma saadikud pakkusid paavstina Lyoni piiskoppi Halinardi, kuid Heinrich III määras ametisse Poppo.
Poppo siirdus Itaaliasse, kuid Roomas oli taas võimul Benedictus IX ja Toscana krahv Bonifacio ei lubanud Poppot Rooma. Alles Heinrich III nõudmisel tagandas Bonifacio 16. juulil 1048 Benedictus IX ja pühitses 17. juulil Poppo Damasus II nime all ametisse. Ta võttis nime Damasus I järgi.
Damasus II määras Salvador Miranda andmetel kardinaliks preester Altwini.
Damasus II siirdus suvekuumuse eest Palestrinasse, kus ta 9. augustil 1048 suri malaariasse, kuid on kahtlustatud ka, et ta võidi mürgitada. Ta maeti Rooma San Lorenzo fuori le Mura kirikusse.
Damasus II valitses 23 päeva. See oli lühim valitsemisaeg pärast Theodorus II. Pärast teda on veel vähem valitsenud vaid Urbanus VII, Coelestinus IV ja Marcellus II.
Põhikooli ja gümnaasiumi riiklik õppekava

Põhikooli ja gümnaasiumi riiklik õppekava on Vabariigi Valitsuse poolt 25. jaanuaril 2002 kinnitatud õppekava, mis määrab kindlaks põhikooli ja gümnaasiumi õppe- ja kasvatustegevuse eesmärgid, riikliku õppekava põhimõtted, omandatavad pädevused, õppekorralduse alused, kohustuslikud õppeained ja tunnijaotusplaani, nõuded kooliastmete ja kooli lõpetamiseks ning kooliõppekava ülesehituse ja koostamise põhimõtted, olenemata kooli õiguslikust seisundist.
Riikliku õppekava alusel koostab iga kool kooliõppekava, mille alusel koostatakse omakorda klassiõppekavad.
Riiklik õppekava koosneb üldosast, ainekavadest ja õppeaineid läbivatest teemadest.
Hoolduskool

Hoolduskooliks nimetatakse kooli, kus õpetatakse raske ja sügava vaimse alaarenguga lapsi. 
Tervikuna hoolduskoole Eestis praegu ei ole. On olemas hooldusklassid, mis on integreeritud toimetulekukooli, abikooli või tavakooli juurde.
Praegu ei toimu õppetöö ka riiklikult kinnitatud õppekava järgi, vaid Tartu Ülikooli Õppekavade Arenduskeskuse välja töötatud tööversiooni järgi katseprojektina.
Nigeeria jalgpallikoondis

Nigeeria jalgpallikoondis on Nigeeria rahvuskoondis jalgpallis.
Praegune koosseis.
Nigeeria jalgpallikoondis 2019. aasta Aafrika rahvaste karikavõistlustel.
Simon von der Borch

Simon von der Borch (surnud 22. oktoobril 1492) oli Tallinna piiskopkonna piiskop aastatel 1477–1492.
Simonit on esmamainitud 1445. aastal, mil ta polnud veel vaimulik. 1452. aastal oli ta saanud Hildesheimi toomhärraks, aastatel 1476–1477 on teda nimetatud aga Saare-Lääne ja Lippe toompraostiks, Hildesheimi skolastikuks ja Tartu toomhärraks. 1477. aastal valiti ta aga Tallinna piiskopiks ning kinnitati Rooma paavsti poolt sama aasta 16. juunil. 
1479. aastal esitas Liivimaa ordu Simoni enda kandidaadiks Riia peapiiskopi kohale, kuid Rooma paavst eelistas piiskopiks teha Stefan Grube. Siiski oli ka Borch paavsti soosikuks: 1487. aastal reisis ta Rooma ning sai järgmisel aastal paavsti legaadiks Skandinaavias, Vestfaalis ja Preisimaal. Mõni aeg hiljem tõi Borch Tallinna 4 nunna, et panna alus uuele nunnakloostrile. Sellest plaanist ei saanud siiski asja: 1498. aastaks oli üks nunn surnud ja ülejäänud 3 pöördusid tagasi Saksamaale.
Simon von der Borch on tuntud Porkuni piiskopilinnuse väljaehitajana, see sai tema järgi ka nime ("Borkholm").
Liivimaa ordu maameister Bernhard von der Borch oli tema nõbu. Sellest hoolimata ei astunud Borch kunagi Saksa ordu liikmeks.
Hooldusõpe

Hooldusõppeks nimetatakse raske ja sügava intellektipuudega lastele orienteeritud õpet. 
Kuni aastani 2010 toimus õppetöö Tartu Ülikooli Õppekavade Arenduskeskuse välja töötatud tööversiooni alusel, mis toimis pilootprojektina. Aastal 2010 kinnitati hooldusõppe õppekava põhikooli lihtsustatud riikliku õppekava osana. Hooldusõppe põhiülesanne on sügava ja raske intellektipuudega lapsel olemasolevate funktsioonide ja oskuste säilitamine ja arendamine, et tagada harjumuspärases keskkonnas tema potentsiaalile vastav järjest iseseisvam toimimine. Erinevalt olemasolevatest õppekavadest ei jagune hooldusõppe õppekava ainekavadeks. Õppeaineid ei ole. Seatud on eesmärgid kooliastmeti ning arenguvaldkonniti: kommunikatsioon, motoorika, igapäevaoskused, sotsiaalsed oskused ja kognitiivsed oskused.
Hooldusklass

Hooldusklass on klass raske- ja sügava vaimse alaarenguga õpilaste õpetamiseks. Hooldusklass võib asuda toimetulekukooli, abikooli või tavakooli juures.
Šani mägismaa

Šani mägismaa on mägismaa Euraasia kaguosas Myanmari idaosas, ulatudes osaliselt ka Hiina, Laose ja Tai territooriumile. Selle pindala on ligikaudu 150 000 km². Mägismaa koosneb peamiselt gneisist, kiltkivist ja lubjakivist.
Mägismaa lääneosas on lainjad tasandikud kõrgusega umbes 900 m, idaosas aga paiknevad kurdpangasahelikud, mille kõrgeimad tipud ulatuvad kuni 2693 meetrini. Mäeahelikke eraldavad Salweeni, Mekongi ja teiste jõgede kitsad orud ja kanjonid.
Šani mägismaal kasvavad nii heitlehised kui ka igihaljad metsad, kohati esinevad ka savannid.
Piirkonnas leidub rikkalikult loodusvarasid, sealhulgas vääriskive nagu rubiin ja safiir.
Piirkond on tuntud Šani rahva asualana.
Välisriikide aukonsulid Eestis (1938)

Välisriikide aukonsulite loendis on riikide kaupa loetletud välisriikide aukonsulid Eestis 1938. aastal:
Süsiniku jalajälg

Süsiniku jalajälg (ingl.k. "carbon footprint") on üksikisiku, organisatsiooni, masina või seadme, operatsiooni, protsessi jms süsinikuemissiooni mõõdik. Mõõdetakse toodetud/eraldunud kasvuhoonegaaside emissiooni määra fossiilsete kütuste põletamisel elektrienergia saamiseks, kütmiseks, põllumajandussaaduste tootmiseks, transpordiks jms otstarbeks. See on indiviidi või organisatsiooni poolt teatud perioodil ühel või teisel viisil fossiilseid kütuseid kasutades toodetud süsinikdioksiidi kogus. 
Süsiniku jalajälg on kvantitatiivselt väljendatud kasvuhoonegaaside heite koguhulk, mis tekib inimese, ettevõtte vm üksuse või mingi toote/teenuse olelusringi jooksul.Saadud väärtuste järgi on võimalik hinnata inimtegevuse mõju keskkonnale ja eriti kliimamuutustele.
Ettevõtete süsiniku jalajälg.
2025. aastal avaldatud uuringu kohaselt pärines 2023. aastal enam kui pool (20 bilj. tonni) maailmas fossiilkütuse kasutamisega õhku paisatud CO2 kogusest 36 suurettevõtte tegevusest. Samuti leiti, et aastatel 1854–2023 oli 2/3 süsinikuheitest tekitatud 180 ettevõtte poolt, sealhulgas kolmandik oli 26 ettevõtte tekitatud.
Mõiste päritolu.
Mõiste lõi naftatöötlusettevõtte British Petroleum palgatud suhtekorraldusettevõte Ogilvy &amp; Mather, et lükata kliimamuutuse vastutus naftaettevõttelt üksikisikutele. Ettevõte avaldas 2004. aastal süsiniku jalajälje kalkulaatori, mis lasi arvutada, kuidas inimese argitegevus (näiteks tööl käimine, reisimine ja toidu hankimine) süsinikku tekitavad.
Andy Bolton

Andy Bolton (sündinud 22. jaanuaril 1970) on Suurbritannia jõutõstja.
Tema käes on maailmarekord kükis (550 kg) ja eksrekordiomanik jõutõmbes (457,5 kg).
Säästev tehnoloogia

Säästev tehnoloogia ehk keskkonnahoidlik tehnoloogia on tehnoloogia, mille kasutamisel ei ületata keskkonna taluvusvõimet, kuid mis tagab inimeste vajaduste rahuldamise.
Säästvad tootmistehnoloogiad on võimalikult vähese energiamahukusega ning kasutatav tooraine või ressurss pärineb kas kasutatud materjalist, taastuvast energiaallikast vms. Sageli on need tooted ka omakorda taaskasutatavad. 
Tüüpilised säästva tehnoloogia abil loodud tooted on näiteks taastuvenergia, põletamata savist ehitusmaterjalid.
Abdest

Abdest ehk wuḑū' (araabia keeles وضوء , pärsia keeles آبدست‎ , türgi keeles "abdest") on islamis pesemisrituaal, mis on kohustuslik rituaalse puhtuse ("ţahārah") saavutamiseks enne palvet ("şalāt") ja enne koraani puudutamist.
Harilik esparsett

Harilik esparsett ("Onobrychis viciifolia") on taim liblikõieliste sugukonnast esparseti perekonnast.
Kirjeldus.
30–70 cm kõrgune, püstise või tõusva, ülemises osas haruneva varrega. Sulgjagused liitlehed koosnevad 6–14 paarist lehekestest. Õied on helepunased, 10–13 mm pikkused.
Kasvukoht.
Eestis kultuurtaim. Kasvab metsistunult liivikuil, hõredates männimetsades, põlluservades, söötis maadel. Harv.
Välislingid.
Liiv-esparsett

Liiv-esparsett ("Onobrychis arenaria") on taim liblikõieliste sugukonnast esparseti perekonnast.
Eestis pärismaine, kuid väga haruldane. Üksikud leiukohad Kagu- ja Kirde-Eestis.
Troonist loobumine

Troonist loobumine ehk abdikatsioon on valitseva monarhi vabatahtlik või sunnitud lahtiütlemine monarhivõimust ning monarhitiitlist ja sellega kaasnevatest õigustest. Ka troonipretendent võib oma pretensioonist loobuda.
Troonist loobuda võib kas ainult enda, kõigi oma pärijate või pärast troonist loobumist sündida võivate pärijate eest. 
Vana-Rooma.
Vana-Rooma keisritest loobus esimesena vabatahtlikult troonist Diocletianus 1. mail 305, kes tundis end valitsemiseks liiga nõrgana.
Viimane Lääne-Rooma keiser Romulus Augustulus sunniti troonist loobuma 4. septembril 476.
Paavstivõimust loobumine.
Vabatahtlikku loobumist paavsti tiitlist ja õigustest nimetatakse kanoonilise õiguse järgi "renuntiatio".
Coelestinus V loobus võimust 13. detsembril 1294, et naasta erakuellu. 
Gregorius XII loobus võimust 4. juulil 1415, tehes lõpu Suurele Skismale. 
Pius XII määras, et kui Saksamaa võimud ta arreteerivad, tähendab see automaatselt paavstivõimust loobumist.
Kõrge mesikas

Kõrge mesikas ("Melilotus altissimus") on liblikõieliste sugukonda mesika perekonda kuuluv rohttaim.
Kollane mesikas

Kollane mesikas ("Melilotus officinalis") on liblikõieliste sugukonna mesika perekonda kuuluv kaheaastaste rohttaimede liik.
Morfoloogia.
30–90 cm kõrgune vars on püstine ja harunenud. Lehed kolmetised, pikarootsulised, pealt sinakasrohelised, alt kahvatud. Kollased õied asetsevad kobarates. 
Levila.
Lõuna- ja Kesk-Euroopas, vähem põhjapoolsetel aladel, Lääne- ja Ida-Siberis, Kesk-, Kagu- ja Väike-Aasias. 
Eestis tavaline, rohkem levinud Eesti lääne- ja põhjaosas (seal sage).
Kasvukoht.
Teeservadel, põllupeenardel, raudteetammidel, elamute ümbruses. Sagedamini loo- ja pärisaruniitudel. Eelistab kuivemaid lubjarikka pinnasega kasvukohti.
Kasutamine.
On kasutatud maitsetaimena. Kollases mesikas sisalduv kumariin annab ürdijuustule, likööridele ja nastoikadele kumariini lõhna ja soolakasmõrkja maitse. Värskeid juuri kasutati Taga-Kaukaasias köögiviljana. 
Ravimtaimena on kasutatud välispidisena paisete ja mädanevate haavade raviks.
Juurtel esinevate mügarbakterite tõttu kasutatakse haljasväetisena.
India mesikas

India mesikas ("Melilotus indicus") on liblikõieliste sugukonda mesika perekonda kuuluv rohttaim.
Vene mesikas

Vene mesikas ("Melilotus wolgicus") on liblikõieliste sugukonda mesika perekonda kuuluv rohttaim.
Eestis kasvab väga haruldase tulnukana.
Araabia lutsern

Araabia lutsern ("Medicago arabica") on liblikõieliste sugukonda lutserni perekonda kuuluv taim.
Ogaviljane lutsern

Ogaviljane lutsern ("Medicago denticulata") on liblikõieliste sugukonda lutserni perekonda kuuluv taim.
Lõhine lutsern

Lõhine lutsern ("Medicago laciniata") on liblikõieliste sugukonda lutserni perekonda kuuluv taim.
Margareta Eriksdotter (Vasa)

Margareta Eriksdotter (1497 – 31. detsember 1536 Tallinn) oli Rootsi aadlidaam, Rootsi kuninga Gustav I õde.
Margareta Eriksdotter sündis Erik Johanssoni ja Cecilia Månsdotteri tütrena.
30. märtsil 1516 abiellus ta Joakim Brahega.
1520. aastal hukati tema abikaasa ja isa Stockholmi veresauna käigus. Margareta ja tema ema, õed, vanaema ja tädi Christina Gyllenstierna võeti vangi ning viidi Kopenhaagenisse, kus neid Sinises tornis vangistuses hoiti. Mitmed neist, muuhulgas Margareta ema ja õed, surid katku.
1524. aastal ta vabastati ning ta naasis Rootsi, kus tema vend Gustav oli kuningaks saanud. 15. jaanuaril 1525 abiellus Margareta Hoya ja Brockenhuseni krahvi Johanniga. Oma isalt oli Margareta pärinud Rydboholmi linnuse.
1528–1529 külastas ta Saksamaad ja Lübeckit. Jönköpingi linnapea Nils Arvidsson lasi Rootsi naasnud Margareta parasjagu käimasoleva mässu tõttu vangistada.
Hiljem Margareta ja tema abikaasa suhted kuningas Gustaviga halvenesid. 1534. aastal lahkusid Margreta ja Johann Rootsist Saksamaale.
1535. aastal sai Johann Krahvisõjas surma. Hoolimata kuninga saadetud palvekirjadest, ei naasnud Margareta Rootsi, kartes, et Gustav I võib teha viga tema lastele. Margareta suri 1536. aastal Tallinnas ja maeti Tallinna toomkirikusse tolleaegse peaaltari ette; kiriku interjöör hävis 1684. aasta tulekahjus ning 1910. aastal välja antud J. Ploompuu kirjastuse "Tallinna juht" kirjutas, et Margareta haua täpne asukoht on "kaotsis".
Perekond.
30. märtsil 1516 abiellus Margareta riiginõunik Joakim Brahega. Abielust sündisid:
15. jaanuaril 1525 abiellus Margareta Hoya ja Brockenhuseni krahvi Johanniga. Abielust sündisid:
Abdülmecit II

Abdülmecit II (29. mai 1868 İstanbul – 23. august 1944 Pariis) oli Osmanite dünastia viimane kaliif (19. november 1922 – 3. märts 1924). 
Abdülmecit oli Türgi sultani Abdülazizi poeg. 
Ta ei huvitunud poliitikast, vaid harrastas maalikunsti. Üks tema maal oli 1900 eksponeeritud Pariisis. Aastal 1918 olid Viinis eksponeeritud tema maalitud Ludwig van Beethoveni, Johann Wolfgang von Goethe ja Selim I portree. Ta oli Osmanite riigi kunstnike ühingu esimees. Tal oli kindrali auaste. 
Kui 4. juulil 1918 astus troonile Mehmet VI, sai Abdülmecitist kroonprints. Talât-paşa ja hiljem Mustafa Kemal püüdsid asjatult teda poliitikasse kaasa tõmmata.
Kui sultan Mehmet novembris 1922 Briti sõjalaeva Malaya pardal riigist põgenes, kuulutas usuasjade minister välja fetvaa tema tagandamiseks. Sultaniamet kaotati, kuid kaliifiamet, mis oli olnud sultaniametiga ühitatud, jäi alles. 19. novembril 1922 valis Türgi Suur Rahvuskogu Ankaras Abdülmeciti uueks kaliifiks. Seni kasutusel olnud ametisse pühitsemise tseremooniatest loobuti. Ametisse astumine leidis aset Topkapı palees. 
Temast sai 101. kaliif ja 37. Osmanite dünastia pea. Kaliifi võim oli väike. Mustafa Kemali juhtimisel liikus riik vabariigi suunas. 
Türgi Suur Rahvuskogu otsustas kaliifiameti kaotada. 3. märtsil 1924 Abdülmecit tagandati ning ta pidi koos kaaskonnaga riigist lahkuma. Võimud viisid ta oma paleest Idaekspressi. Ta asus oma perekonnaga elama Pariisi. Seal suri ta oma majas Boulevard Suchet'l Pariisi 16. linnajaos. Tema surnukeha viidi Mediinasse.
Väike lutsern

Väike lutsern ("Medicago minima") on liblikõieliste sugukonda lutserni perekonda kuuluv taim.
Hübriidlutsern

Hübriidlutsern ("Medicago × varia") on liblikõieliste sugukonda lutserni perekonda kuuluv taim.
Kjeld Abell

Kjeld Abell (25. august 1901 Ribe – 5. märts 1961 Kopenhaagen) oli taani kirjanik, lavastaja ja teatrikunstnik. Ta oli üks 20. sajandi väljapaistvamaid taani näitekirjanikke.
Rühm (haridus)

Rühmaks nimetatakse õppegruppi haridusasutuses, millel on ühtne tegevuskava ning ühtsed õpieesmärgid. Rühmad võivad olla nii püsiva iseloomuga kui ka näiteks ainerühmad, mis on selekteeritud õpilaste ainealaste oskuste taseme järgi.
Lasteaiarühmad.
Lasteaias nimetatakse rühmaks õppegruppi, kus vastavalt rühma päevakavale ja laste eale on ühine päevarütm, vahelduvad igapäevatoimingud, laste mäng, vabategevused ja pedagoogi kavandatud õppe- ja kasvatustegevused. Rühma õppe- ja kasvatustegevuse kavandamisel esitatakse kavandatava perioodi (nädal, kuu vm) eesmärgid, temaatika, õppesisu ja -tegevused.
Koolieelse lasteasutuse juhataja võib vastavalt vajadusele moodustada järgnevaid rühmi:
Olaus Petri

Olaus Petri (harvem Olavus Petri, latiniseering rootsikeelsest nimest Olof Persson või Pettersson; 6. jaanuar 1493 Örebro Rootsi – 19. aprill 1552 Stockholm Rootsi) oli rootsi usu-uuendaja, kirikuõpetaja, õigusteadlane, piiblitõlkija ja ajaloolane.
1523 nimetas Rootsi kuningas Gustav I Vasa reformatsiooni käigus Rootsis ilma paavsti heakskiiduta Uppsala peapiiskopiks Johannes Magnuse. Kuid mõne aja pärast astus Johannes välja kuninga reformatsiooniplaanidele ja tema luterlastest nõunikele Olaus ja Laurentius Petrile. 
1526 sõitis Johannes Magnus välismaale ja enam tagasi ei tulnud. Gustav Vasa määras 1531 tema asemele uueks peapiiskopiks Laurentius Petri. 1533 tunnistas Clemens VII Trolle tagandamise lõpuks seaduslikuks ja Johannese uueks peapiiskopiks. 
Sel ajal aga oli Rootsi juba katoliku kirikust lahku löönud ja Johannes jäi Rooma kuni oma surmani, misjärel paavst Paulus III nimetas Rootsi uueks Uppsala peapiiskopiks Olaus Petri.
Maya Ababadjani

Maya Ababadjani (tuntud ka kui Maya Sørensen; sündinud 3. jaanuaril 1984 Liibanonis) on Taani filminäitleja. Ta sündis Liibanoni kristlaste peres, kuid adopteeriti Taani varases lapseeas.
Ta tegi filmidebüüdi pornofilmides "Maya" ja "Maya's dating". Hiljem on ta mänginud filmides "Pusher II" (2004) ja "Betonhjerter" (2005).
Ta on korduvalt saanud Taani muslimitest araablastelt tapmisähvardusi.
Eduardo Abela

Eduardo Félix Abela Villarreal (1889 San Antonio de los Baños – 1965 Havanna; teistel andmetel 1892–1966) oli Kuuba maalikunstnik ja karikaturist.
1920. aastatel viibis ta Pariisis, kus Alejo Carpentier julgustas teda kujutama Kuuba motiive. Teda mõjutas Jules Pascini ja Marc Chagalli looming. 
Kuuba ajalehes El Diario de la Marina ilmus aastatel 1930–1934 tema loodud karikatuurisari, mis oli Gerardo Machado valitsuse vastane ja mille tegelane oli El bobo.
Paavo Väyrynen

Paavo Matti Väyrynen (sündinud 2. septembril 1946 Keminmaa vallas) on Soome poliitik, Matti Vanhase teise valitsuse ja Mari Kiviniemi valitsuse väliskaubandusminister.
Paavo Väyrynen on ühiskonnateaduste doktor. Ta kuulus 2018. aastani Soome Keskerakonda ning tuli poliitikasse Urho Kekkose soosikuna. Aastatel 1972–1980 oli ta erakonna aseesimees ja 1980–1990 oli ta erakonna esimees.
Aastal 1982 põhjustas skandaali asjaolu, et Väyrynen oli kasutanud väljaspool Helsingit elavatele parlamendiliikmetele makstavat toetust, mis pärast maksude mahaarvamist oli 4100 Soome marka kuus. Kuid tema koduks nimetataval aadressil Keminmaa vallas Lapimaal oli üksnes mõne ruutmeetri suurune teisaldatav aiamaja, kus Väyrynen oma perega tegelikult ei elanud.
Aastal 1988 kirjutas ta doktoritöö, milles püüdis näidata, et NSV Liit on igavene ja Lääne-Euroopa integratsioon jääb tulevikus seisma. Edgar Savisaare hinnangul ei pooldanud Väyrynen välisministrina Eesti iseseisvust.
Ta on olnud eduskunna liige alates 1970. aastast. Aastatel 1995–2007 kuulus ta Euroopa Parlamenti, kuigi osutus valituks ka eduskunda nii 1995. kui ka 1999. aasta valimistel. Alates 2007. aastast on ta uuesti eduskunna liige.
Ta on olnud Soome haridusminister (1975–1976), tööminister (1976–1977) ja välisminister (1977–1982, 1983–1987 ja 1991–1993). 
Paavo Väyrynen oli Keskerakonna presidendikandidaat 1988. aastal, mil kaotas Mauno Koivistole, ja 1994. aastal, mil jäi esimeses voorus Martti Ahtisaari ja Elisabeth Rehni järel kolmandaks.
Aastal 1982 toetas Väyrynen Keskerakonna presidendikandidaadi valimisel Ahti Karjalaist, kes kaotas hiljem Johannes Virolaisele. Hiljem on ilmnenud, et Väyrynen oli otsinud Karjalaisele salaja toetust Venemaa suursaatkonnast.
Enne Soome liitumist Euroopa Liiduga oli ta üks häälekamaid liitumise vastaseid.
9. septembril 2011 valis Keskerakond Paavo Väyryse oma kandidaadiks 2012. aasta jaanuaris peetavatel presidendivalimistel. Ta tuli valimiste 1. voorus 3. kohale kogudes 17,6% häältest.
2018. aastal asutas ta uue erakonna, Seitsme Tähe Liikumise. Ta sai 2019. aasta Soome parlamendivalimistel Uusimaa valimisringkonnas 1235 häält ja ei osutunud valituks.
Sune Sik

Sune Sik, ka Simon Sik ja Suno Syk (ka vanem Sune Sik) oli Rootsi ülik, kuningas Sverker vanema poeg.
Võib-olla oli tema ema üks kahest Sverkeri kuningannast.
Andmed Sune Siki kohta pärinevad Olaus Petri ja Johannes Bureusi tehtud sugupuust. Vaid Olaus Petri väidab, et Sune Sik oli Ingrid Ylva isa. Bureuse tehtud sugupuu-uuringus seda aga pole.
Selle üle, kas Sune Sik oli kuningapoeg, vaieldakse tänaseni. . Mõned asjatundjad kahtlevad aga üldse tema olemasolus, väites, et tegemist on ühe teise (hilisema) Sune Sikiga, keda mainitakse 14. sajandi allikates ning kes olevat 13. sajandi lõpus olnud Vreta kloostri rahaline toetaja.
Kauripuu

Kauripuu ("Agathis") on igihaljaste okaspuude perekond araukaarialiste sugukonnast.
Perekonda kuulub 21 või 22 liiki.
Kirjeldus
Uusmeremaa kauripuu "(Agathis australis)" on Uus-Meremaa põhjaosas kasvav okaspuu. Kauripuu on mahu järgi Uus-Meremaa suurim, kuid mitte kõrgeim. Puul on sile koor ja väikesed ovaalsed lehed. Kauripuu võib kasvada kuni 50 meetri kõrguseks ning elada üle 2000 aasta vanaks, ta on hiidsekvoia järel suuruselt maailma teine puuliik. Suurim kauripuu on Tane Mahuta (maoori keeles 'metsa isand'), mis on 51 meetrit kõrge, tüve ümbermõõduga 13,7 meetrit ning ligikaudu 1300 aastat vana.
Ajalugu
Kauripuu puit on tugev ning vastupidav, 1830. aastatel hakati metsi üles töötama nii kohaliku turu kui ekspordi jaoks ning tänapäeval on kunagistest kaurimetsadest järel 7000 ha ehk 4%, mis on range kaitse all. 1940. aastaks oli enamik kaurimetsadest maha võetud või põletatud. Alles siis kehtestati kauripuu raiumiseks erikord, kuid nõnda pikaealise puu jaoks oli juba hilja. Puitu eksporditi Austraaliasse ja Suurbritanniasse ning kasutati põhiliselt laeva- ja majaehituses. 
Levik 
Kauripuitu leidub ka soostunud aladel. Tänapäeval kaevatakse maapõuest neid puid, mis kunagistel aegatel on tormide tõttu maha jäänud. Puidu kännu osa on erilise tekstuuriga ning hinnatud oma ilu poolest. Eriti sobib see puit mööbli, tsisternide, vaatide ja aedade valmistamiseks. Poleeritud puidu värvus varieerub beežist tumepruunini. 
Nüüdseks on alles jäänud ainult mõned looduskaitse all olevad reservid, mis meelitavad kohale palju turiste.
Amílcar Cabral

Amílcar Lopes Cabral (varjunimi Abel Djassi; 12. september 1924 Bafatá, Portugali Guinea – 20. jaanuar 1973 Conakry) oli Portugali Guinea ja Roheneemesaarte vabadusvõitleja.
Tema vanemad olid pärit Roheneemesaartelt, kuid isa töötas Portugali Guineas õpetajana. Kui poiss oli kaheksa-aastane, naasis perekond Roheneemesaartele. Nad elasid Mindelos. Õpilasena töötas Amílcar raadiojaamas ning kirjutas luuletusi ja poliitilisi artikleid Roheneemesaarte identiteedi toetuseks. Aastal 1943 lõpetas ta kooli ning 1944 kolis perekond Praiasse, kus Amílcar töötas trükikojas, kuni ta sai 1945 stipendiumi Lissabonis troopilise põllumajanduse õppimiseks. Seal moodustasid Aafrikast pärit üliõpilased poliitilisi ringe. Pärast agronoomiahariduse saamist 1950 töötas Amílcar Cabral kaks aastat Portugalis Santarémis. 
Aastal 1952 asus ta agronoomina tööle Guinea-Bissaus. Jälitatuna poliitilise kihutustöö pärast talupegade seas põgenes Cabral Angolasse. Koos Aristides Pereira, oma poolvenna Luís de Almeida Cabrali ja teistega asutas ta 1956 partei, mis peagi sai nimeks Guinea ja Roheneeme Sõltumatuse Aafrika Partei (PAIGC). 
Aastal 1963 tuli partei põranda alt välja ja avas büroo Guineas. Samal aastal, pärast Pidjiguiti veresauna, alustas PAICG relvastatud ülestõusu, mis laienes 1974. aastani kestnud koloniaalsõjaks.
Cabral kaitses Portugali Guinea ja Roheneemesaarte vabadusvõitlust ÜRO-s, 1970 privaataudientsil paavst Paulus VI juures, Euroopa parlamentides, Aafrika poliitikute ees ning ajakirjanduses. Ta tegi koostööd Sotsialistliku Internatsionaaliga ning oli Olof Palme ja François Mitterrandi sõber. Sotsialistidele avaldasid muljet tema kolonialismivastasus, toetus mitteühinemisliikumisele ja veenev intellektuaalsus. 
Portugali sõjavägi ja salapolitsei PIDE püüdsid korduvalt Cabrali tappa. Novembris 1970 püüti operatsiooni Mar Verde käigus tappa nii Cabral kui ka Guinea president Ahmed Sékou Touré ning hävitada Guinea sõjalennukid maa peal. Cabrali perekond pääses ehmatusega, kuid tema kõrvalkorteris elanud arsti perekond sai raskesti haavata ning üks lastest sai surma. 
20. jaanuaril 1973 püüdis osa PAICG-i kukutada armeest partei Roheneemesaarte päritolu juhtkonda. Cabral peeti koos abikaasa Maria Helenaga nende korteri ees kinni. Cabral ei lasknud end aheldada ning PAICG-i mereväeohvitser Inocêncio Cani laskis ta maha. Selle teo motiivid on tänini ebaselged. 
Amílcar Cabrali surmapäev on Roheneemesaarte rahvuspüha.
Aditiivne funktsioon

Aditiivne funktsioon on funktsioon "f", mis iga "x" ja "y" korral oma määramispiirkonnast rahuldab tingimust
 formula_1
Kui "f" on kujutus ühest vektorruumist teise, siis kasutatakse nimetust aditiivne operaator. Näiteks iga lineaarne operaator on aditiivne.
Aditiivne funktsioon arvuteoorias.
Arvuteoorias nimetatakse aditiivseks funktsiooniks sellist funktsiooni, mis iga ühistegurita naturaalarvude paari "n" ja "m" korral rahuldab tingimust
 formula_2
Aditiivne hulgafunktsioon.
Hulgafunktsiooni nimetatakse aditiivseks, kui see iga ühisosata hulkade paari "A" ja "B" korral oma määramispiirkonnast rahuldab tingimust 
 formula_3
Nimetatud omadusega hulgafunktsiooni nimetatakse ka lõplikult aditiivseks funktsiooniks. Juhul kui viimane omadus kehtib lõputu (täpsemalt loenduva) paarikaupa ühisosata hulkade süsteemi jaoks, siis nimetatakse sellist funktsiooni loenduvalt aditiivseks funktsiooniks.
Endomorfism

Endomorfismiks nimetatakse algebras algebralise süsteemi homomorfismi iseendasse.
Eskil Magnusson

Eskil Magnusson (u 1170–1175 – u 1227) oli Västergötlandi seadusekuulutaja.
Eskil Magnusson oli Magnus Minnisköldi poeg esimesest abielust ja seega Birger jarli poolvend.
Ta abiellus umbes 1217. aastal Kristina Nilsdotter Blakega, kes oli kuningas Erik Püha tütretütar ja Norra jarli Håkon Hullu lesk.
Eskil Magnussoni mainitakse kirjalikult juba kuningas Knut Erikssoni valitsemisaja lõpul. Tema olevat kirjutanud Västergötlandi seaduse ("Västgötalagen"). 
Eskil Magnussoni kodus Skaras oli hoitud lippu, mille all kuningas Erik Knutssoni väed võitlesid Gestilreni lahingus. Eskil aga kinkinud lipu 1219. aastal austusavaldusena teda külastanud Islandi seadusekuulutajale Snorre Sturlassonile.
Julia Mancuso

Julia Marie Mancuso (sündinud 9. märtsil 1984 Renos) on Ameerika Ühendriikide mäesuusataja, olümpiavõitja (2006).
Saavutused.
Maailma karikasarjas.
Maailma karikasarja etapivõidud.
Julia Mancuso on osalenud () 390 maailma karikasarja etapil ja jõudnud poodiumile 36 korral, millest 7 korda kõige kõrgemale astmele.
Loenduvalt aditiivne funktsioon

Loenduvalt aditiivne funktsioon ehk täielikult aditiivne funktsioon on hulgafunktsioon "μ", mis oma määramispiirkonna paarikaupa ühisosata hulkade suvalise jada {"A"n} korral rahuldab tingimust
 formula_1
Iga loenduvalt aditiivne funktsioon on aditiivne, kuid vastupidine üldjuhul ei kehti.
Hulgafunktsioon

Hulgafunktsiooniks nimetatakse fikseeritud hulga "H" teatud alamhulkade süsteemil määratud funktsiooni, mille väärtuseks on arv. Selleks alamhulkade süsteemiks võib olla näiteks "H" kõigi alamhulkade hulk või mõni hulgal "H" määratud sigma-algebra.
Subaditiivne funktsioon

Subaditiivne funktsioon on reaalarvulise väärtusega funktsioon, mis iga "x" ja "y" korral oma määramispiirkonnast rahuldab tingimust
 formula_1
Subaditiivne funktsioon on aditiivne parajasti siis, kui see on ühtlasi superaditiivne.
Näited.
Et iga aditiivne funktsioon on ühtlasi subaditiivne, siis on triviaalne näide subaditiivsest funktsioonist on arvuga "a" korrutamine ehk funktsioon "f(x) = ax".
Näiteks ruutjuur on mittenegatiivsetel arvudel määratud subaditiivne funktsioon, sest kehtib
 formula_2
Norm ja poolnorm on vektorruumil määratud subaditiivsed funktsioonid.
Superaditiivne funktsioon

Superaditiivne funktsioon on reaalarvuliste väärtustega funktsioon, mis iga "x" ja "y" korral oma määramispiirkonnast rahuldab tingimust
 formula_1
Superaditiivne funktsioon on aditiivne parajasti siis, kui see on ühtlasi subaditiivne.
Näited.
Et iga aditiivne funktsioon on ühtlasi superaditiivne, siis on triviaalne näide subaditiivsest funktsioonist on arvuga "a" korrutamine ehk funktsioon f(x) = ax.
Näiteks mittenegatiivsete arvude ruutuvõtmine on superaditiivne funktsioon, sest kehtib
 formula_2
Richard Anthony Salisbury

Richard Anthony Salisbury (2. mai 1761 Leeds – 23. märts 1829 London) oli Briti botaanik.
Ta oli Carl von Linné loodud süstemaatika äge vastane ega olnud seetõttu kolleegide seas tunnustatud. Aastal 1809 ilmus Salisbury sõbra Joseph Knighti nime all teos "On the cultivation of the plants belonging to the natural order of Proteeae", mille tegelikuks autoriks peetakse Salisburyt. Hiljem selgus, et selles teoses avaldati hulk taimenimesid, mis pärinesid šoti botaaniku Robert Browni veel avaldamata tööst. Salisburyt süüdistati plagiaadis ning ta sattus teadlaste hulgas põlu alla.
Osa avaldatud prootealiste nimetuste autorina on ka tänapäeval kirjas Joseph Knight.
Richard Anthony Salisbury kirjeldatud taksonite juurde märgitakse autorilühend Salisb..
Aditiivsus

Aditiivsus on mitmetähenduslik sõna.
Antisionism

Antisionism on sionismivastane ideoloogia, mil võib olla mitmesuguseid põhjendusi. Enamasti on antisionism vastureaktsioon sionismile, kuid antisionismiga võidakse põhjendada ka tavalist antisemitismi.
Ortodoksse juudi rühmituse Neturei Karta liikmed usuvad, et traditsioonilise judaismi järgi on Iisrael paik, mille andis Jumal israeliitidele, ning ehkki juutide õigus sellele maale on alaline ja võõrandamatu, peab messias tulema enne, kui Iisrael võib naasta juutide kontrolli alla.
Kovariantne tagastustüüp

Objektorienteeritud programmeerimises on võimalik alamklassides meetodeid üle kirjutada. Kui muuta ülekirjutatud meetodi tagastustüüpi, siis seda tehnikat nimetatakse kovariantseks tagastustüübiks.
Kovariantsed tagastustüübid on Javas lubatud alates JDK5.0 versioonist, seega järgnev näide ei töötaks varasemates versioonides:
class A {
class B extends A {
class C {
 A getFoo() {
 return new A();
class D extends C {
 B getFoo() {
 return new B();
Tavaliselt kovariantse tagastustüübi puhul peab alamklassi meetodis deklareeritav tagastustüüp jääma samaks, või olema üks selle tagastustüübi alamklassidest, järgides Liskovi asendusprintsiipi.
Emil Ever

Emil Arnold Ever (7. august 1898 Tallinn – 22. september 1944 Võhma) oli eesti arst.
Ta osales Vabadussõjas.
Ta lõpetas 1919. aastal Tallinna Poeglaste Gümnaasiumi. Aastatel 1921–1929 õppis ta Tartu Ülikooli arstiteaduskonnas, mille lõpetas arsti diplomiga. Akadeemiliselt oli ta korp! Vironia liige.
Alates 1929. aastast oli ta Leisi, Järvakandi ja Võhma jaoskonnaarst.
Ta oli Kaitseliidu Saaremaa maleva liige ja Kaitseliidu Leisi malevkonna arst. 
Lasti maha Nõukogude patrulli poolt ja maeti hiljem Tallinna Vana-Kaarli kalmistule.
Hilda Espenberg

Hilda Espenberg (kuni 1931. aastani Hilda Habak; 24. veebruar 1904 Tallinn – 9. märts 1980 Tallinn) oli eesti arst.
Ta õppis 1924–1931 Tartu Ülikooli arstiteaduskonnas, lõpetas selle arsti astmega. Eesti Naisüliõpilaste Seltsi vilistlane.
Töötas arstina Kõrgessaares, Mehikoormas, Kohtla-Järvel ja Kadrinas. 1933–1935 oli ta Naiskodukaitse Kõrgessaare jaoskonna esinaine.
Tõnis Ojakäär

Tõnis Ojakäär VR I/3 (24. august 1889 Kudina vald – 2. september 1969 Tallinn) oli eesti arst.
Ta õppis 1910–1914 Tartu ülikooli ja kuni 1917 Moskva ülikooli arstiteaduskonnas, mille lõpetas arstina, Eesti Üliõpilaste Seltsi vilistlane.
Teenis Vabadussõjas, oli 1921–1924 Tartu 2. Sõjaväehaigla juhataja, seejärel eraarst Tallinnas.
Juhan Piir

Juhan Piir (ka Johan Piir; 12. detsember 1886 Päri vald, Viljandimaa – 1. oktoober 1974) oli Puiatu ja Raudna vallavanem.
Ta oli õpetaja aastail 1904–1917, kuni ostis Laiakivi talu Puiatu valda.
Ta on maetud Viljandi Pauluse koguduse kalmistule.
Rühm

Sõnal "rühm" on mitu tähendust.
Dannar Leitmaa

Dannar Leitmaa (sündinud 15. oktoobril 1982) on eesti ajakirjanik.
Dannar Leitmaa lõpetas aastal 2001 Hugo Treffneri Gümnaasiumi ja on õppinud Tartu Ülikoolis ajalugu.
Leitmaa töötas aastatel 2007–2013 Eesti Päevalehe ajakirjanikuna, seejärel asus tööle Eesti Ekspressi. Tema artikkel Eesti Ekspressis paljastas Reformierakonna sisevalimiste pettuse. Leitmaale antud intervjuus paljastasid Henri Kaselo, Tarmo Lausing ja Mart Viisitamm Keskerakonna musta rahastamise.
Dannar Leitmaa sai koos Margus Järvega 2013. aastal Bonnieri preemia.